CELEX: 32014R0856
Language: mt
Date: 2014-08-04 00:00:00
Title: Regolament ta' Implimentazzjoni tal-Kummissjoni (UE) Nru 856/2014 tal- 4 ta' Awwissu 2014 li japprova emenda minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Lammefjordsgulerod (IĠP)]

7.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 234/6
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 856/2014
      tal-4 ta' Awwissu 2014
      li japprova emenda minuri fl-ispeċifikazzjoni ta' denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Lammefjordsgulerod (IĠP)]
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment it-tieni subparagrafu tal-Artikolu 53(2) tiegħu,
      Billi:
      
                  (1)
               
               
                  F'konformità mal-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni tad-Danimarka għall-approvazzjoni ta' emenda fl-ispeċifikazzjoni tal-indikazzjoni ġeografika protetta “Lammefjordsgulerod”, irreġistrata skont ir-Regolament tal-Kummissjoni (KE) Nru 2400/96 (2), kif emendat bir-Regolament (E) Nru 564/2002 (3).
               
            
                  (2)
               
               
                  L-għan tal-applikazzjoni huwa li temenda l-ispeċifikazzjoni billi tagħti informazzjoni aktar dettaljata dwar id-deskrizzjoni tal-prodott, il-prova tal-oriġini, il-metodu tal-produzzjoni u taqsimiet oħrajn (l-organu ta' spezzjoni kompetenti).
               
            
                  (3)
               
               
                  Il-Kummissjoni eżaminat l-emenda kkonċernata u kkonkludiet li hija ġustifikata. Billi din hija emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, il-Kummissjoni tista' tapprovaha mingħajr ma tirrikorri għall-proċedura stipulata fl-Artikoli 50 sa 52 ta' dak ir-Regolament,
               
            ADOTTAT DAN IR-REGOLAMENT:
      Artikolu 1
      L-ispeċifikazzjoni tal-indikazzjoni ġeografika protetta “Lammefjordsgulerod” hija b'dan emendata skont l-Anness I ta' dan ir-Regolament.
      Artikolu 2
      L-Anness II ta' dan ir-Regolament jinkludi d-Dokument Uniku kkonsolidat li jistabbilixxi l-elementi ewlenin tal-ispeċifikazzjoni.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-4 ta' Awwissu 2014.
         
            
               Għall-Kummissjoni,
            
            
               F'isem il-President,
            
            Ferdinando NELLI FEROCI
            
               Membru tal-Kummissjoni
            
         
      
      
         (1)  ĠU L 343, 14.12.2012, p. 1.
      
         (2)  ĠU L 327, 18.12.1996, p. 11.
      
         (3)  ĠU L 86, 3.4.2002, p. 7.
      
         ANNESS I
         Fl-ispeċifikazzjoni tal-indikazzjoni ġeografika protetta “Lammefjordsgulerod”, ġew approvati l-emendi li ġejjin:
         
                     (a)
                  
                  
                     
                        Deskrizzjoni tal-prodott
                     
                     
                                 Flok:
                              
                              
                                 :
                              
                              
                                 
                                    “Il-karrotti ‘Lammefjordsgulerod’ huma lixxi ħafna u delikati ħafna wkoll, u mhux soltu li jsiru griżi wara li jinħaslu. Huma kkaratterizzati minn kontenut ta' materja xotta u ta' karotina għoli ħafna. Il-kontenut ta' zokkor tagħhom huwa wkoll relattivament għoli.”,
                                 
                              
                           
                                 Aqra:
                              
                              
                                 :
                              
                              
                                 
                                    “Il-karrotti ‘Lammefjordsgulerod’ huma lixxi ħafna u delikati ħafna wkoll, u mhux soltu li jsiru griżi wara li jinħaslu. Huma kkaratterizzati minn kontenut ta' materja xotta u ta' karotina għoli ħafna. Il-kontenut ta' zokkor tagħhom huwa wkoll relattivament għoli.
                                    Il-karrotti ‘Lammefjordsgulerod’ iridu jissodisfaw ir-rekwiżiti ta' ‘Klassi I’ stabbiliti fl-istandard tal-UNECE għall-karrotti (FFV-10)”.
                                 
                              
                           
               
                     (b)
                  
                  
                     
                        Żona ġeografika
                     
                     
                                 Flok:
                              
                              
                                 :
                              
                              
                                 
                                    “Il-karrotta ‘Lammefjordsgulerod’ ġejja mill-art irreklamata tal-Lammefjord, li hija fiżikament delimitata mir-Ringkanal u d-diga ta' Audebo. Il-Lammefjord jinsab f'Odsherred f'Zealand (id-Danimarka). Svinninge Vejle hija parti mil-Lammefjord skulata mill-ilma fl-aktar tarf 'il ġewwa tal-fjord. Iż-żona ġiet skulata mill-ilma qabel il-Lammefjord, primarjament minħabba li kienet dejqa u baxxa. Il-Fjord ta' Sidinge hija wkoll żona rreklamata tal-Isefjord, li tinsab fit-Tramuntana tal-Lammefjord. Klintsø hija ż-żona l-aktar fit-Tramuntana. Din kienet oriġinarjament fjord iżda l-bokka kienet ġiet imblukkata permezz ta' ħama naturali. Din iż-żona hija mdawra b'kanali tad-dranaġġ.
                                    Il-fatt li dawn il-karrotti jitkabbru fuq il-qiegħ tal-fjord reklamat tal-Lammefjord, li għandu saff ta' ħama kif deskritt fit-taqsima (f) Rabta aktar 'l isfel, huwa wieħed mill-kundizzjonijiet speċjali għall-produzzjoni tal-prodott.
                                    Il-karrotta titkabbar skont ir-regoli għall-produzzjoni integrata tal-ħxejjex tar-raba' li huma ssorveljati mid-Direttorat tal-Għelejjel (Plantedirektoratet).”,
                                 
                              
                           
                                 Aqra:
                              
                              
                                 :
                              
                              
                                 “Ir-reġjun tal-Lammefjord huwa magħmul minn erba' żoni ta' fjord reklamati f'Odsherred f'Zealand (id-Danimarka):
                                 
                                             —
                                          
                                          
                                             il-parti reklamata tal-Lammefjord, li hija fiżikament delimitata mir-Ringkanal u d-diga ta' Audebo;
                                          
                                       
                                             —
                                          
                                          
                                             Svinninge Vejle li hija delimitata min-Nofsinhar, mill-Punent u mit-Tramuntanta mir-Ringkanal, u mil-Lvant mil-linja ferrovjarja ta' Svinninge-Hørve;
                                          
                                       
                                             —
                                          
                                          
                                             il-Fjord ta' Sidinge, li huwa delimitat mid-diga ta' Sidinge u minn kanal tad-dranaġġ tal-wiċċ;
                                          
                                       
                                             —
                                          
                                          
                                             Klintsø, li hija delimitata minn kanali tad-dranaġġ”.
                                          
                                       
                           
               
                     (c)
                  
                  
                     
                        Prova tal-oriġini
                     
                     
                                 Flok:
                              
                              
                                 :
                              
                              
                                 
                                    “Il-karrotti ‘Lammefjordsgulerod’ iridu jinħaslu u jiġu ppakkjati minn intrapriżi tal-ħasil approvati fil-Lammefjord. Waħda mill-kundizzjonijiet imposti fuq l-intrapriża tal-ħasil approvata hija li żżomm reġistri tal-wasla ta' karrotti mill-post tat-tkabbir u li ma tħallatx il-karrotti ‘Lammefjordsgulerod’ ma' karrotti oħra li jikbru fuq ħamrija ramlija normali 'l barra miż-żona msemmija. F'dan l-istadju jsir kontroll supplimentari mid-Direttorat tal-Għelejjel.”,
                                 
                              
                           
                                 Aqra:
                              
                              
                                 :
                              
                              
                                 
                                    “Il-karrotti ‘Lammefjordsgulerod’ iridu jinħaslu u jiġu ppakkjati minn intrapriżi tal-ħasil approvati fil-Lammefjord, li huwa fejn tinżamm l-evidenza tal-oriġini ddokumentata. Waħda mill-kundizzjonijiet imposti fuq l-intrapriża tal-ħasil approvata hija li jinżammu reġistri tal-wasla ta' karrotti mill-post tat-tkabbir u separazzjoni fiżika ċara tal-karrotti ‘Lammefjordsgulerod’ minn kwalunkwe karrotti oħra li jikbru fuq ħamrija ramlija normali 'l barra miż-żona msemmija”.
                                 
                              
                           
               
                     (d)
                  
                  
                     
                        Metodu ta' produzzjoni
                     
                     
                                 Flok:
                              
                              
                                 :
                              
                              
                                 “Il-karrotti ‘Lammefjordsgulerod’ iridu jitkabbru f'konformità mar-regoli għall-produzzjoni integrata tal-ħxejjex tar-raba' (Dansk Miljøgrønt), li l-għan tagħhom huwa li jiggarantixxu produzzjoni u kwalità. Għall-protezzjoni tal-pjanti, pereżempju, il-miżuri ta' kultivazzjoni u l-miżuri ta' kontroll bijoloġiku jingħataw preferenza fuq il-kimiċi fejn hu possibbli.
                                 Xi wħud mill-oqsma ewlenin li huma soġġetti għal-linji gwida jew ir-rekwiżiti huma:
                                 
                                             —
                                          
                                          
                                             il-metodi ta' kultivazzjoni
                                          
                                       
                                             —
                                          
                                          
                                             il-fertilizzazzjoni
                                          
                                       
                                             —
                                          
                                          
                                             it-tisqija
                                          
                                       
                                             —
                                          
                                          
                                             il-protezzjoni tal-pjanti (twissija bikrija, kontroll tal-pesti u tal-faqqiegħ)
                                          
                                       
                                             —
                                          
                                          
                                             il-ħsad, il-ħżin u l-ippakkjar
                                          
                                       
                                             —
                                          
                                          
                                             il-ġestjoni u t-taħriġ
                                          
                                       
                                             —
                                          
                                          
                                             pariri, dokumentazzjoni u kontrolli.”,
                                          
                                       
                           
                                 Aqra:
                              
                              
                                 :
                              
                              
                                 
                                    “Il-karrotti ‘Lammefjordsgulerod’ iridu jitkabbru f'konformità mal-istandard GAP Globali (Global Partnership for Good Agricultural Practices — Sħubija Globali għal Prattiċi Agrikoli Tajba) li jiffissal-qafas għal Prattiki Agrikoli Tajba. L-istandard jistipula rekwiżiti ta' dokumentazzjoni għall-kwalità tal-kontroll, il-ġestjoni ambjentali, biex jitnaqqas kemm jista' jkun l-użu tal-prodotti għall-protezzjoni tal-pjanti, it-traċċabbiltà, is-sikurezza tal-ikel u valutazzjoni tar-riskju tal-ambjent tax-xogħol u l-iġjene tal-ikel. Iċ-ċentri ta' imballaġġ tal-karrotti fir-reġjun tal-Lammefjord li jaħslu, jagħżlu u jippakkjaw il-karrotti huma soġġetti wkoll għall-istandard GAP Globali.”.
                                 
                              
                           
               
                     (e)
                  
                  
                     
                        Organu ta' spezzjoni
                     
                     
                                 Flok:
                              
                              
                                 :
                              
                              
                                 
                                    
                                                “Isem
                                             
                                             
                                                :
                                             
                                             
                                                Direttorat tal-Għelejjel
                                             
                                          
                                                Indirizz
                                             
                                             
                                                :
                                             
                                             
                                                Skovbrynet 18, DK-1250 København.”,
                                             
                                          
                              
                           
                                 Aqra:
                              
                              
                                 :
                              
                              
                                 
                                    
                                                “Isem
                                             
                                             
                                                :
                                             
                                             
                                                AgroManagement v/Inge Bodil Jochumsen
                                             
                                          
                                                Indirizz
                                             
                                             
                                                :
                                             
                                             
                                                Kirketoften 5, 5610 Assens, tel. 51 24 49 89, web: agromanagement.dk”.
                                             
                                          
                              
                           
               
                     (f)
                  
                  
                     
                        Tikkettar
                     
                     
                                 Flok:
                              
                              
                                 :
                              
                              
                                 “Irid ikun hemm konformità mad-dispożizzjonijiet tad-‘Direttorat tal-Għelejjel’:
                                 
                                             1)
                                          
                                          
                                             Għall-karrotti ppreżentati f'imballaġġi, kull imballaġġ bl-ingrossa għandu juri t-tagħrif li ġej b'mod li jista' jinqara sewwa, li ma jitħassarx u li jidher minn barra:
                                             
                                                         (a)
                                                      
                                                      
                                                         Identifikazzjoni:
                                                         
                                                                     —
                                                                  
                                                                  
                                                                     Pakkjatur u/jew kunsinnatur: L-isem u l-indirizz jew il-marka ta' kodiċi aċċettata jew maħruġa uffiċjalment: ‘Lammefjordsgulerod’
                                                                  
                                                               
                                                   
                                                         (b)
                                                      
                                                      
                                                         In-natura tal-prodott:
                                                         
                                                                     —
                                                                  
                                                                  
                                                                     Isem il-varjetà għall-klassi ‘Extra’ u (jekk il-kontenut ma jkunx jidher minn barra):
                                                                     
                                                                                 —
                                                                              
                                                                              
                                                                                 ‘mazz karrotti’ jew ‘karrotti’
                                                                              
                                                                           
                                                                                 —
                                                                              
                                                                              
                                                                                 ‘karrotti bikrija’ jew ‘karrotti tal-ħsad ewlieni’
                                                                              
                                                                           
                                                               
                                                   
                                                         (c)
                                                      
                                                      
                                                         L-oriġini tal-prodott:
                                                         
                                                                     —
                                                                  
                                                                  
                                                                     Id-Danimarka
                                                                  
                                                               
                                                                     —
                                                                  
                                                                  
                                                                     Il-Lammefjord
                                                                  
                                                               
                                                   
                                                         (d)
                                                      
                                                      
                                                         Speċifikazzjonijiet għall-kummerċjalizzazzjoni:
                                                         
                                                                     —
                                                                  
                                                                  
                                                                     klassi
                                                                  
                                                               
                                                                     —
                                                                  
                                                                  
                                                                     daqs, espress fi
                                                                     
                                                                                 —
                                                                              
                                                                              
                                                                                 id-dijametri jew il-piż minimu u massimu kull karrotta (jekk titkejjel)
                                                                              
                                                                           
                                                                                 —
                                                                              
                                                                              
                                                                                 numru ta' mazzi (fil-każ ta' karrotti f'mazzi)
                                                                              
                                                                           
                                                               
                                                   
                                                         (e)
                                                      
                                                      
                                                         Il-marka ta' kontroll uffiċjali (fakultattiva);
                                                      
                                                   
                                       
                                             2)
                                          
                                          
                                             Għall-karrotti ttrasportati bl-ingrossa (mgħobbija direttament f'vettura jew f'kompartiment ta' vettura), id-dettalji ta' hawn fuq iridu jidhru fuq dokument li jakkumpanja l-merkanzija jew fuq notifika li titqiegħed fejn tidher fil-vettura.”,
                                          
                                       
                           
                                 Aqra:
                              
                              
                                 :
                              
                              
                                 “L-imballaġġ kollu, kemm dak ippakkjat minn qabel u kemm dak miftuħ, irid ikollu dan li ġej:
                                 
                                             (a)
                                          
                                          
                                             L-isem u l-indirizz taċ-ċentru ta' imballaġġ.
                                          
                                       
                                             (b)
                                          
                                          
                                             Il-logo tal-‘Lammefjordens Grøntsagslaug’ (‘L-Assoċċjazzjoni tal-Ħxejjex tal-Lammefjord’).
                                          
                                       
                                             (c)
                                          
                                          
                                             Il-klassi.”
                                          
                                       
                           
               
      
         ANNESS II
         DOKUMENT UNIKU KKONSOLIDAT
         Ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (*)
         
         “LAMMEFJORDSGULEROD”
         Nru tal-KE: DK-PGI-0205-01118 — 4.6.2013
         IĠP (X) DPO ()
         1.   Isem
         
         “Lammefjordsgulerod”
         2.   Stat membru jew pajjiż terz
         
         Id-Danimarka
         3.   Deskrizzjoni tal-prodott agrikolu jew tal-oġġett tal-ikel
         
         3.1.   Tip ta' prodott
         
         Klassi 1.6. Frott, ħxejjex u ċereali, friski jew ipproċessati
         3.2.   Deskrizzjoni tal-prodott li japplika għalih l-isem f'(1)
         
         Il-karrotti “Lammefjordsgulerod” huma lixxi ħafna u delikati ħafna wkoll, u mhux soltu li jsiru griżi wara li jinħaslu. Huma kkaratterizzati minn kontenut ta' materja xotta u ta' karotina għoli ħafna. Il-kontenut ta' zokkor tagħhom huwa wkoll relattivament għoli.,
         Il-karrotti “Lammefjordsgulerod” iridu jissodisfaw ir-rekwiżiti ta' “Klassi I” stabbiliti fl-istandard tal-UNECE għall-karrotti (FFV-10).
         Il-karrotti “Lammefjordsgulerod” iridu jitkabbru f'konformità mal-istandard GAP Globali (Global Partnership for Good Agricultural Practices — Sħubija Globali għal Prattiċi Agrikoli Tajba) li jiffissal-qafas għal Prattiki Agrikoli Tajba.
         3.3.   Materja prima (għall-prodotti pproċessati biss)
         
         —
         3.4.   Għalf (għall-prodotti li ġejjin mill-annimali biss)
         
         —
         3.5.   Stadji speċifiċi tal-produzzjoni li għandhom iseħħu fiż-żona ġeografika ddefinita
         
         L-istadji kollha fil-produzzjoni jridu jseħħu fiż-żona ddefinita.
         3.6.   Regoli speċifiċi għat-tqattigħ, għall-ħakk, għall-ippakkjar, eċċ.
         
         Il-karrotti jinħaslu u jiġu ppakkjati biss f'intrapriżi tal-ħasil fil-Lammefjord.
         3.7.   Regoli speċifiċi għat-tikkettar
         
         
                     (a)
                  
                  
                     L-isem u l-indirizz taċ-ċentru ta' imballaġġ.
                  
               
                     (b)
                  
                  
                     Il-logo tal-“Lammefjordens Grøntsagslaug”.
                  
               
                     (c)
                  
                  
                     Il-klassi.
                  
               4.   Definizzjoni fil-qosor taż-żona ġeografika:
         
         Ir-reġjun tal-Lammefjord huwa magħmul minn erba' żoni ta' fjord reklamati f'Odsherred f'Zealand (id-Danimarka):
         
                     —
                  
                  
                     il-parti reklamata tal-Lammefjord, li hija fiżikament delimitata mir-Ringkanal u d-diga ta' Audebo;
                  
               
                     —
                  
                  
                     Svinninge Vejle li hija delimitata min-Nofsinhar, mill-Punent u mit-Tramuntanta mir-Ringkanal, u mil-Lvant mil-linja ferrovjarja ta' Svinninge-Hørve;
                  
               
                     —
                  
                  
                     il-Fjord ta' Sidinge, li huwa delimitat mid-diga ta' Sidinge u minn kanal tad-dranaġġ tal-wiċċ;
                  
               
                     —
                  
                  
                     Klintsø, li hija delimitata minn kanali tad-dranaġġ.
                  
               5.   Rabta maż-żona ġeografika
         
         5.1.   Speċifiċità taż-żona ġeografika
         
         Il-prodott jitkabbar fuq il-qiegħ tal-fjord reklamat tal-Lammefjord bis-saff ta' ħama tiegħu. L-ewwel żona li ġiet skulata fir-reġjun tal-Lammefjord kienet Sidinge (il-proċess beda fl-1841), segwita minn Svinninge Vejle. Ir-reklamazzjoni tal-ikbar żona, il-Lammefjord, bdiet fl-1873. L-aħħar żona li ġiet skulata kienet il-Klintsø.
         L-art li tiskula hija magħmula mit-tafal u l-lom jew ramel bil-ħama taħt saff ta' ħama oħxon diversi metri ffurmat minn sustanzi veġetali jew tal-annimali. Iż-żoni l-kbar tal-Lammefjord huma ftit jew wisq ħielsa mill-ġebel u l-għadd kbir ta' qxur tal-maskli u tal-gajdri jagħtu lill-ħamrija kontenut għoli ta' kalċju b'mod naturali. Partijiet kbar mil-Lammefjord huma ftit jew wisq ħielsa mill-ġebel, u l-għadd kbir ta' maskli u gajdri jagħtu lill-ħamrija kontenut għoli naturali ta' kalċju.
         Il-Lammefjord għandu klima ideali għat-tkabbir tal-karrotti, bi xtiewi moderati, sjuf friski, u xita stabbli matul is-sena kollha.
         5.2.   Speċifiċità tal-prodott
         
         Il-karrotti tar-reġjun tal-Lammefjord għandhom wiċċ lixx ħafna u jżommu l-kulur tagħhom kemm wara l-ħasil u kemm meta jinħażnu. Dan it-tip ta' karrotti jżomm il-kulur tiegħu minħabba li r-ramel fil-ħamrija mhux raff u hu aktar lixx u tond minn dak li wieħed isib f'ħamrija ramlija klassika, li jfisser li l-karrotti ma jkollhomx xquq meta jinħasdu. Għalhekk il-karrotti tar-reġjun tal-Lammefjord jistgħu jiġu ffriżati u ttrattati matul is-sena kollha mingħajr ma jiġi affettwat il-kulur tagħhom.
         5.3.   Rabta kawżali bejn iż-żona ġeografika ddefinita u l-kwalità jew il-karatteristiċi tal-prodott (għad-DPO), jew il-kwalità speċifika, ir-reputazzjoni jew karatteristiċi oħra tal-prodott (għall-IĠP)
         
         Il-kwalità speċifika tal-karrotti tal-“Lammefjordsgulerod” hi relatata mal-kundizzjoniijet ta' tkabbir ipprovduti mill-qiegħ preċedenti tal-fjord. Il-kundizzjonijiet speċjali tal-ħamrija jippermettu trattament delikat tal-karrotti, li b'riżultat ta' dan għandhom wiċċ lixx.
         L-isem “Lammefjordsgulerod” huwa magħruf mad-Danimarka kollha.
         Il-karrotti “Lammefjordsgulerod” huma waħda mir-raġunijiet għaliex il-pubbliku ġenerali jassoċja l-Lammefjord ma' ħxejjex ta' kwalità għolja, b'mod partikolari l-karrotti. “Den store danske Encyklopædi”, l-enċiklopedija kbira Daniża, tiddeskrivi l-Lammefjord b'dan il-mod: “Il-qiegħ skulat tal-fjord jipproduċi għażla rikka ta' ħxejjex: ċereali, żerriegħa u legumi. Il-Lammefjord huwa rinomat għall-karrotti u l-patata tiegħu. Sal-1980 kien magħruf ħafna għall-basal tal-fjuri u għall-ispraġ.”
         Il-Lammefjord jissemma ħafna drabi f'rapporti fil-medja Daniża u dik barranija għas-suċċess li r-ristoranti Daniżi gawdew minnu f'dawn l-aħħar snin, bil-menus tagħhom ibbażati fuq ingredjenti Nordiċi.
         
            Referenza għall-pubblikazzjoni tal-ispeċifikazzjoni:
         
         [L-Artikolu 5(7) tar-Regolament (KE) Nruo510/2006])
         http://www.foedevarestyrelsen.dk/SiteCollectionDocuments/Fødevarekvalitet/BGB-Lammefjordsgulerødder%20konsolideret.pdf
         
            (*)  ĠU L 93 du 31.3.2006, p.12. Sostitwit bir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (ĠU L 343 du 14.12.2012, p.1).